2014D0038 — ET — 01.01.2014 — 000.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI RAKENDUSOTSUS, 24. jaanuar 2014, millega kinnitatakse Itaalias kasutatavad searümpade liigitamise meetodid (teatavaks tehtud numbri C(2014) 279 all) (Ainult itaaliakeelne tekst on autentne) (2014/38/EL) (EÜT L 023, 28.1.2014, p.35)





Parandatud:









▼B

KOMISJONI RAKENDUSOTSUS,

24. jaanuar 2014,

millega kinnitatakse Itaalias kasutatavad searümpade liigitamise meetodid

(teatavaks tehtud numbri C(2014) 279 all)

(Ainult itaaliakeelne tekst on autentne)

(2014/38/EL)







EUROOPA KOMISJON, võttes arvesse Euroopa Liidu toimimise lepingut, võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), ( 1 ) eriti selle artikli 43 punkti m koostoimes artikliga 4, ning arvestades järgmist: (1) Määruse (EÜ) nr 1234/2007 V lisa punkti B.IV alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; sellisteks meetoditeks võivad olla üksnes statistiliselt tõestatud hindamismeetodid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Kõnealune statistiline viga on määratletud komisjoni määruse (EÜ) nr 1249/2008 ( 2 ) artikli 23 lõikes 3. (2) Komisjoni otsusega 2001/468/EÜ ( 3 ) lubati Itaalias kasutada searümpade liigitamiseks kahte meetodit. (3) Kuna kinnitatud liigitusmeetodid vajavad tehnilist kohandamist, on Itaalia taotlenud komisjonilt luba asendada searümpade liigitamise meetodites „Fat-O-Meater” ja „Hennessy Grading Probe 7” kasutatavad valemid ning kinnitada neli uut searümpade liigitamise meetodit „Autofom III”, „Fat-O-Meat’er II”, „CSB-Image-Meater” ja „Käsitsimeetod (ZP)” oma territooriumil. Seepärast on Itaalia esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatava võrrandi määruse (EÜ) nr 1249/2008 artikli 23 lõikega 4 ette nähtud protokollis. (4) Kõnealuse taotluse läbivaatamisel selgus, et asjaomaste uute valemite kinnitamise tingimused on täidetud. Seepärast tuleks kõnealused valemid Itaalias kinnitada. (5) Itaalia taotles komisjonilt luba näha ette määruse (EÜ) nr 1234/2007 V lisa punkti B.III esimeses lõigus määratletud standardesitusviisist erinev searümpade esitamise viis. (6) Määruse (EÜ) nr 1234/2007 V lisa punkti B.III teise lõigu kohaselt võib liikmesriikidel lubada näha ette kõnealuse punkti esimeses lõigus määratletud searümpade standardesitusviisist erinev esitusviis sel juhul, kui liikmesriikide territooriumil kehtiv tavaline kaubandustava erineb kõnealusest standardesitusviisist. Itaalia täpsustas oma taotluses, et tema territooriumil kehtiva kaubandustava kohaselt võib esitada searümpasid, millelt enne kaalumist ja liigitamist ei ole vahelihast ja ploomirasva eemaldatud. Seepärast peaks Itaaliale lubama kõnealust esitusviisi, mis erineb standardesitusviisist. (7) Selleks et searümpade noteeringu alused oleksid võrreldavad, tuleks kõnealust erinevat esitusviisi arvesse võtta ning sellistel juhtudel korrigeerida registreeritud massi standardesitusviisi puhul esineva massi suhtes. (8) Selguse ja õiguskindluse huvides tuleks vastu võtta uus otsus. Seetõttu tuleks otsus 2001/468/EÜ kehtetuks tunnistada. (9) Seadmete või liigitusmeetodite muutmine tohiks olla lubatud üksnes juhul, kui see on sõnaselgelt lubatud komisjoni rakendusotsusega. (10) Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Itaalias lubatakse searümpade liigitamiseks vastavalt määruse (EÜ) nr 1234/2007 V lisa punkti B.IV alapunktile 1 kasutada järgmisi meetodeid:

a) seade „Fat-O-Meater I (FOM I)” ja sellega seotud hindamismeetodid, mille üksikasjad on esitatud lisa I osas;

b) seade „Hennessy Grading Probe 7 (HGP 7)” ja sellega seotud hindamismeetodid, mille üksikasjad on esitatud lisa II osas;

c) seade „Fat-O-Meat’er II (FOM II)” ja sellega seotud hindamismeetodid, mille üksikasjad on esitatud lisa III osas;

d) seade „AutoFOM III” ja sellega seotud hindamismeetodid, mille üksikasjad on esitatud lisa IV osas;

e) seade „CSB-Image-Meater” ja sellega seotud hindamismeetodid, mille üksikasjad on esitatud lisa V osas;

f) seade „Käsitsimeetod (ZP)” ja sellega seotud hindamismeetodid, mille üksikasjad on esitatud lisa VI osas.

Artikkel 2

Olenemata määruse (EÜ) nr 1234/2007 V lisa punkti B.III esimeses lõigus sätestatud standardesitusviisist võib Itaalias olla searümpadelt enne kaalumist ja liigitamist vahelihas ja ploomirasv eemaldamata. Sellise esitusviisi puhul korrigeeritakse sooja rümba registreeritud massi järgmise valemi alusel:

kus:

Y = rümba mass, nagu on määratletud määruses (EÜ) nr 1249/2008,

X = ploomirasva ja vahelihasega sooja rümba mass,

a = ploomirasva ja vahelihase summa (%),

— milles vahelihas on võrdne 0,29 %-ga (rümba kaal 110,1–180 kg) ja 0,26 %-ga (rümba kaal 70–110 kg);

— milles ploomirasv on võrdne: — 0,99 %-ga (rümba kaal 70–80,0 kg), 1,29 %-ga (rümba kaal 80,1–90,0 kg), 1,52 %-ga (rümba kaal 90,1–100,0 kg), 2,05 %-ga (rümba kaal 100,1–110 kg), 2,52 %-ga (rümba kaal 110,1–130 kg), 2,62 %-ga (rümba kaal 130,1–140 kg), 2,83 %-ga (rümba kaal 140,1–150 kg), 2,96 %-ga (rümba kaal 150,1–180 kg).

Artikkel 3

Lubatud seadme või liigitusmeetodite muutmine on lubatud üksnes juhul, kui muudatus on sõnaselgelt lubatud komisjoni rakendusotsusega.

Artikkel 4

Otsus 2001/468/EÜ tunnistatakse kehtetuks.

Artikkel 5

Käesolevat otsust kohaldatakse alates 1. jaanuarist 2014.

Artikkel 6

Käesolev otsus on adresseeritud Itaalia Vabariigile.









LISA

SEARÜMPADE LIIGITAMISE MEETODID ITAALIAS

I OSA

Fat-O-Meater I (FOM I)

1. Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „Fat-O-Meater I (FOM I)”.

2. Seade on varustatud sondiga, mille diameeter on 6 millimeetrit ja milles on Siemens SFH 950 tüüpi fotodiood ja fotodetektor (tüüp SFH 960) ning mille mõõteulatus on 5–115 millimeetrit. Mõõtmistulemused teisendatakse hinnanguliseks tailihasisalduseks arvuti abil.

3. Rümba tailihasisaldus arvutatakse vastavalt ühele järgmisest kahest valemist: a) rümbad kaaluvad 70 kuni 110 kg b) rümbad kaaluvad 110,1 kuni 180 kg kus: ŷ = tailiha arvestuslik protsendimäär rümbas, x1 = seljapeki (sealhulgas kamara) paksus millimeetrites, mõõdetuna 8 cm kaugusel rümba keskjoonest, kolmanda ja neljanda viimase ribi vahelt, x2 = seljalihase (longissimus dorsi muscle) paksus millimeetrites, mõõdetuna samal ajal ja samas kohas kui x1.

II OSA

Hennessy Grading Probe (HGP 7)

1. Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „Hennessy Grading Probe 7 (HGP 7)”.

2. Seade on varustatud sondiga, mille diameeter on 5,95 millimeetrit (ja 6,3 mm sondi tipus oleva tera kummagi külje juures) ja milles on fotodiood (Siemens LED, tüüp LYU 260-EO, ja fotodetektor, tüüp 58 MR) ning mille mõõteulatus on 0–120 millimeetrit. Mõõtmistulemused teisendatakse hinnanguliseks tailihasisalduseks seadme HGP 7 või sellega ühendatud arvuti abil.

3. Rümba tailihasisaldus arvutatakse vastavalt ühele järgmisest kahest valemist: a) rümbad kaaluvad 70 kuni 110 kg b) rümbad kaaluvad 110,1 kuni 180 kg kus: ŷ = tailiha arvestuslik protsendimäär rümbas, x1 = seljapeki (sealhulgas kamara) paksus millimeetrites, mõõdetuna 8 cm kaugusel rümba keskjoonest, kolmanda ja neljanda viimase ribi vahelt, x2 = seljalihase (Longissimus dorsi muscle) paksus millimeetrites, mõõdetuna samal ajal ja samas kohas kui x1.

III OSA

FAT-O-Meat’er II (FOM II)

1. Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „Fat-O-Meat’er II (FOM II)”.

2. Seade on mõõtesüsteemi Fat-O-Meat’er uus versioon. Seadmes FOM II on optiline noaga sond, sügavuse mõõtmise seadis (mõõteulatus 0–125 mm) ning andmete kogumise ja analüüsimise paneel – 15-tollise puutetundliku ekraaniga arvuti Carometec (Ingress Protection IP69K). Mõõtmistulemused teisendatakse hinnanguliseks tailihasisalduseks seadme FOM II abil.

3. Rümba tailihasisaldus arvutatakse vastavalt ühele järgmisest kahest valemist: a) rümbad kaaluvad 70 kuni 110 kg b) rümbad kaaluvad 110,1 kuni 180 kg kus: ŷ = tailiha arvestuslik protsendimäär rümbas, x1 = seljapeki (sealhulgas kamara) paksus millimeetrites, mõõdetuna 8 cm kaugusel rümba keskjoonest, kolmanda ja neljanda viimase ribi vahelt, x2 = seljalihase (longissimus dorsi muscle) paksus millimeetrites, mõõdetuna samal ajal ja samas kohas kui x1.

IV OSA

AutoFom III

1. Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „AutoFom III”.

2. Seade on varustatud 16 ultrahelianduriga (Carometec A/S), mis töötavad sagedusel 2 MHz ja mille vaheline mõõteulatus on 25 mm. Ultrahelimõõtmistega saadakse seljapeki ja lihase paksus ning nendega seotud näitajad. Mõõtmistulemused teisendatakse hinnanguliseks tailihasisalduseks (protsentides) arvuti abil.

3. Rümba tailihasisaldus arvutatakse vastavalt ühele järgmisest kahest valemist: a) rümbad kaaluvad 70 kuni 110 kg kus: Y = tailiha arvestuslik protsendimäär rümbas, x1 = (R2P1) keskmine naha paksus (mm), x2 = (R2P4) P2 pekimõõt valitud positsioonil (mm), kus P2 on nahata peki minimaalne paksus, mõõdetuna 7 cm rümba keskjoonest teise ja kolmanda ribi vahelt, x3 = (R2P11) minpair-filtri tulemus. Ristlõike vektor mõõdetuna seljaosa peki minimaalse paksuse positsioonilt, x4 = (R2P16) pekikihi sügavuse üldhindamine, x5 = (R3P1) lihamõõt valitud punktis P2 (mm), x6 = (R3P5) suurim lihamõõt; b) rümbad kaaluvad 110,1 kuni 180 kg kus: Y = tailiha arvestuslik protsendimäär rümbas, x1 = (R2P6) kahe vähima pekimõõdu kaalutud keskmine (mm), x2 = (R2P11) minpair-filtri tulemus. Ristlõike vektor mõõdetuna seljaosa peki vähima paksuse positsioonilt, x3 = (R2P14) rümba suuruse esialgne hindamine miinus P2 ilma nahata, kus P2 on peki minimaalne paksus, mõõdetuna 7 cm rümba keskjoonest teise ja kolmanda ribi vahelt, x4 = (R3P5) lihase maksimaalne paksus.

V OSA

CSB Image Meater

1. Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet „CSB Image-Meater”.

2. Seade „CSB Image-Meater” koosneb videokaamerast ja arvutist, mis on varustatud pildianalüüsi kaardi, ekraani, printeri, juhtmehhanismi, mõõtemehhanismi ja liidestega. Kõik kolm Image-Meater muutujat mõõdetakse rümba tagaosa reietüki poolitusjoonel (keskse tuharalihase musculus gluteus medius ümber). Mõõtmistulemused teisendatakse hinnanguliseks tailihasisalduseks (protsentides) arvuti abil.

3. Rümba tailihasisaldus arvutatakse vastavalt ühele järgmisest kahest valemist: a) rümbad kaaluvad 70 kuni 110 kg kus: Y = tailiha arvestuslik protsendimäär rümbas, x1 = tailiha keskmine mass (MF), mõõdetuna vastavalt keskse tuharalihase (musculus gluteus medius) paksusele (mm), x2 = keskse tuharalihase (musculus gluteus medius) pikkus (ML), x3 = peki keskmine mass (MS), mõõdetuna vastavalt keskse tuharalihase (musculus gluteus medius) paksusele (mm), x4 = peki keskmine mass (WbS), mõõdetuna vastavalt teisele selgroolülile, mis on detekteeritud alates keskse tuharalihase (musculus gluteus medius) eesmisest (koljupoolsest) otsast (Vb); b) rümbad kaaluvad 110,1 kuni 180 kg kus: Y = tailiha arvestuslik protsendimäär rümbas, x1 = (MF) liha keskmine mõõt – piki keskset tuharalihast (musculus gluteus medius) (mm), x2 = (ML) keskse tuharalihase (musculus gluteus medius) pikkus, x3 = (MS) peki (selgmine) keskmine mõõt keskse tuharalihase (musculus gluteus medius) kohal (mm), x4 = S (mm) pekikihi paksus, kindlaks tehtud keskse tuharalihase (musculus gluteus medius) kohal kõige õhema pekikihi punktist.

VI OSA

Käsitsimeetod (ZP)

1. Käesoleva osaga ette nähtud eeskirju kohaldatakse siis, kui searümpade liigitamiseks kasutatakse käsitsimeetodit (ZP), mille puhul mõõdetakse väikese joonlauaga.

2. Meetodi puhul kasutatakse väikest joonlauda ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.

3. Rümba tailihasisaldus arvutatakse vastavalt ühele järgmisest kahest valemist: a) rümbad kaaluvad 70 kuni 110 kg b) rümbad kaaluvad 110,1 kuni 180 kg kus: Y = tailiha arvestuslik protsendimäär rümbas, x1 = peki minimaalne paksus (sh kamar) keskse tuharalihase (musculus gluteus medius) kohal (mm), x2 = lihase minimaalne paksus, mõõdetuna lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali ülemise (selgmise) seina vahel kõige õhemas kohas (mm).